S-329/2019

I

Mál þetta, sem dómtekið var 5. júní sl., höfðaði lögreglustjórinn á höfuðborgarsvæðinu með ákæru 16. apríl 2019 á hendur ákærða; „A-kk-þgf M-kk-þgf M-kk-þgf, kt. […], […], […], fyrir eftirtalin brot:

1. Umferðarlagabrot í Reykjavík, með því að hafa laugardaginn 24. júní 2017, ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist 135 ng/ml af amfetamín, 60 ng/ml af kókaín og 2,6 ng/ml af tetrahýdrókannabínól) vestur Seljabraut og þaðan um Engjasel þar sem lögregla stöðvarði aksturinn skömmu síðar.

Telst þetta varða við 1. sbr. 3. mgr. 45. gr. a. sbr. 1. mgr. 100. gr. umferðarlaga nr. 50/1987.

2. Vopnalagabrot í Reykjavík, með því að hafa þriðjudaginn 25. júlí 2017, við tjónaskoðun Vís að Smiðshöfða 3, haft í vörslum sínum hníf, sem lagt var hald á.

Telst þetta varða við 1. mgr. 30. gr. sbr. 1. mgr. 36. gr. vopnalaga nr. 16/1998.

3.

Vopnalagabrot og barnaverndarlagabrot í Reykjavík, með því að hafa, þriðjudaginn 29. ágúst 2017 í félagi við annan aðila, vopnaður exi, ógnað þremur drengjum, A, B og D

, þá 13 ára gömlum og með því beitti ákærði þeim ógnunum og sýndi þeim yfirgang og ruddalegt athæfi.

2

Telst þetta varða við 1. og 3. mgr. 99. gr. barnaverndarlaga nr. 80/2002 og 1. mgr. og a. lið 2. mgr. 30. gr., sbr. 1. mgr. 36. gr. vopnalaga nr. 16/1998.

4. Þjófnað með því að hafa, í sveitafélaginu Skagafirði þriðjudaginn 1. ágúst 2017 í félagi við annan aðila, brotist inn í þrjú sumarhús við […] og 8a og stolið þaðan þremur sjónvörpum, flakkara og verkfæratösku og sama dag brotist inn í félagsheimilið Ljósuheima og stolið þaðan 71 bjór, 17 Sommersby, 8 litlum Faustino léttvínsflöskum, 8 litlum Lindemans hvítvínsflöskum, 9 Smirnoff Ice, 5 Piccini léttvínsflöskum og 2 líkjörum.

Telst þetta varða við 244. gr. almennra hegningarlaga nr. 19/1940.

5. Hilmingu með því að hafa, sama dag og greinir í ákærulið 4, í bifreiðinni […] að strandvegi í Skagabyggð, í félagi við annan aðila, haft í vörslum sínum og haldið plötuspilara sem stolið var úr félagsheimilinu Skagaseli í Skagafirði, haglabyssu sem stolið var úr sumarhúsinu […] Skagafirði og sjónvarpi og rauðri keðjusög sem stolið var úr sumarhúsi við […] í Skagafirði og þannig haldið fyrrgreindum munum frá lögmætum eigendum sínum, en ákærða hlaut að vera ljóst að um þýfi væri að ræða.

Telst þetta varða við 1. mgr. 254. gr. almennra hegningarlaga nr. 19/1940.

6. Umferðarlagabrot á Höfn í Hornafirði með því að hafa, laugardaginn 3. mars 2018, ekið bifreiðinni […] án gildra ökuréttinda, undir áhrifum áfengis og óhæfur til að stjórna henni örugglega vegna áhrifa ávana og fíkniefna (áfengismagn í blóði mældist 1,03

‰ og 0,7 ng/ml af tetrahýdrókannabínól) norður Strandbakkaveg, en lögregla stöðvaði aksturinn skömmu síðar hjá framhaldsskólanum.

Telst þetta varða við 1. sbr. 2. mgr. 45. gr., 1. sbr. 3. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

3

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

II

Ákærði hefur skýlaust játað þá háttsemi sem honum er gefin að sök í ákæru. Játning ákærða fær fulla stoð í gögnum málsins. Sannað er með játningu hans og öðrum gögnum málsins að hann hafi gerst sekur um þá háttsemi sem honum er þar gefin að sök og eru brot hans þar rétt heimfærð til refsiákvæða. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

III

Ákærði er fæddur árið […]. Samkvæmt vottorði sakaskrár ríkisins hefur hann þrisvar á árunum 2013 til 2016 gengist undir sektargerð lögreglustjóra vegna brots gegn lögum um ávana og fíkniefni nr. 65/1974. Við ákvörðun refsingar ákærða nú er litið til þess að hann hefur ekki áður gerst sekur um hegningarlagabrot, skýlausrar játningar ákærða þess að hann hefur nú snúið við blaðinu og hefur m.a. lokið vímuefnameðferð. Að þessu virtu þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 16 mánuði frá birtingu dómsins að telja.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef, sem samtals eru ákveðin 85.000 krónur, og hefur þá verið tekið tillit til virðisaukaskatts og 329.206 krónur í annan sakarkostnað í samræmi við framlagt yfirlit ákæruvalds.

Af hálfu ákæruvaldsins flutti mál þetta M-kvk-nf H-kvk-nf J-kvk-nf saksóknarfulltrúi.

Dóm þennan kveður upp S-kvk-nf E-kvk-nf K-kvk-nf héraðsdómari

D Ó M S O R Ð:

Ákærði, E-kk-nf M-kk-nf M-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms 4 þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í 16 mánuði frá birtingu dómsins að telja.

Ákærði greiði allan sakarkostnað málsins samtals 414.206 krónur þar með talin málsvarnarþóknun skipaðs verjanda síns S-kk-ef A-kk-ef S-kk-ef lögmanns 85.000 krónur.

S-kvk-nf E-kvk-nf K-kvk-nf 4 þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í 16 mánuði frá birtingu dómsins að telja.

Ákærði greiði allan sakarkostnað málsins samtals 414.206 krónur þar með talin málsvarnarþóknun skipaðs verjanda síns S-kk-ef A-kk-ef S-kk-ef lögmanns 85.000 krónur.

S-kvk-nf E-kvk-nf K-kvk-nf